[{"text_idx": "#000001", "text": "Fotografiska alustab aastat mitmeku\u0308lgse Maroko-Londoni kunstniku Hassan Hajjajigajaanuar 14, 2022 Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingutjaanuar 13, 2022 Ehtekunstnik Intro Niilo dismorfofoobiast ja armastusest inimkehade vastuoktoober 16, 2021"}, {"text_idx": "#000003", "text": "Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingut"}, {"text_idx": "#000013", "text": "Sveta baaris esineb USA klubikuninganna UNiiQU3veebruar 17, 2022 Kandideeri vo\u0303i esita kandidaat Eesti Muusikaettevo\u0303tlusauhindadele!veebruar 16, 2022 Luuletaja ja muusik EiK avaldas oma viienda albumijaanuar 31, 2022"}, {"text_idx": "#000015", "text": "Kandideeri vo\u0303i esita kandidaat Eesti Muusikaettevo\u0303tlusauhindadele!"}, {"text_idx": "#000016", "text": "Luuletaja ja muusik EiK avaldas oma viienda albumi"}, {"text_idx": "#000024", "text": "Karge ambientlik minimalism, su\u0308nged technodub\u2019ilikud tekstuurid ning pulseerivad kihid, mis po\u0303imuvad kokku suureplaaniliste maalitud, joonistatud ning muusikasse animeeritud visuaalidega. Ko\u0303lab paeluvalt? Tegu on kodumaise duoga V4R1, mille taga seisavad helilooja Sander Saarmets ning visuaalkunstnik Virge Loo. Autorid liidavad tugevaks tervikuks muusika ning kunsti, mida soovitame kogeda just laivetteasteid vaadates, kuid ka nende salvestatud materjal viib ta\u0308isti teise aegruumi. Audiovisuaalsel kooslusel on aukartust tekitavalt kvaliteetne produktsioon ning po\u0303hjamaiselt peen maitse, mis sai alguse aga hoopis eksootilises ning kirevas Taipeis, Taiwanis. Uurisime projekti kohta ta\u0308psemalt \u2013 kuidas V4R1 su\u0308ndis ning millisel kohal on selles projektis Aasia? Saa tuttavaks!"}, {"text_idx": "#000025", "text": "Virge: Olen vabakutseline visuaalkunstnik, vahel ka animaator ja illustraator.\nSander: Mina tegelen enneko\u0303ike helidega, nii muusika- kui ka muusikava\u0308listes kontekstides. V4R1 projektis on minu vastutada muusikaline osa ja Virge tegeleb visuaalse poolega."}, {"text_idx": "#000026", "text": "Sander: Loomingulises mo\u0303ttes on meil aastate jooksul olnud mitmeid kokkupuutepunkte. Taipeis elades ja tegutsedes toimus u\u0308hel hetkel a\u0308ratundmine, et tegelema paralleelselt justkui samade asjadega, otsisime vastuseid ja va\u0308ljendusvahendeid sarnastele ku\u0308simustele. Nii tekkiski plaan jo\u0303ud u\u0308hendada. Ko\u0303igepealt su\u0308ndis helikujundus Virge na\u0308itusele, seeja\u0308rel esimesed visuaalid minu muusikale.\nVirge: Sanderi heliloominguga olen varasemalt kokku puutunud teiste projektide raames, na\u0308iteks ERKI moeshowl osalenud kollektsioonide (PaperDolls, Sssprint) muusika na\u0308ol, aga ka mitme isikuna\u0308ituse helikujunduse osas."}, {"text_idx": "#000028", "text": "Mo\u0303nes mo\u0303ttes on V4R1 looming justkui vastureaktsioon igasugusele infomu\u0308rale ja u\u0308leku\u0308llastumisele. Elasime aastaid va\u0308ga huvitavas, aga ka vo\u0303o\u0303ras paigas. Olime justkui vaatlejad, kes pa\u0308ris lo\u0303puni keskkonda ei sulandunud. U\u0308htlasi o\u0303ppisime tundma ja hindama oma po\u0303hjamaisust, sissepoole po\u0308o\u0308ratud emotsioone ja elutervet su\u0308ngust."}, {"text_idx": "#000032", "text": "Sander, milline on V4R1 muusikaline loomeprotsess-ko\u0308o\u0308gipool?\nSander: V4R1 muusika saab alguse u\u0308ksikutest, valdavalt elektroonilistest helidest, milles na\u0308ib peituvat suurem maailm."}, {"text_idx": "#000034", "text": "2000ndatel tegutsesin pseudonu\u0308u\u0308mi Muschraum all. Siis huvitas mind rohkem meloodilisem ja kirevam muusika ja laivides ma\u0308ngisin viiulit. Praegu rahuldun va\u0308hemaga, aga koostisosad peavad olema kvaliteetsed."}, {"text_idx": "#000035", "text": "Kas Sul on mingeid muusikalisi eeskujusid, keda va\u0308lja tuua?\nSander: U\u0308ks nimi on mind juba lapsepo\u0303lvest saatnud \u2013 Ryuichi Sakamoto. Va\u0308ga mitmeku\u0308lgne ja alati arenev muusik. Heliloojana, aga enneko\u0303ike inimesena on mind palju mo\u0303jutanud Helena Tulve. Alternatiivsema elektroonilise muusika avastasin enneko\u0303ike ta\u0308nu kodumaistele plaadifirmadele Ulmeplaadid ja Kohvirecords. Va\u0308ga palju on mind mo\u0303jutanud ka Warp Recordsi artistid."}, {"text_idx": "#000036", "text": "Virge, Sina kui projekti kunstiline \u201cosakond\u201d \u2013 muusika tabamine la\u0308bi visuaali tundub mulle pa\u0308ris keeruline missioon. Millised on Sinu jaoks ehk suurimad katsumused?"}, {"text_idx": "#000037", "text": "To\u0303epoolest, muusika visuaalne to\u0303lgendamine ko\u0303lab va\u0308ljakutsuvalt. Aga muusikas toimuv ja helide iseloom annab mulle piisavalt ideid, kuidas neid visuaalselt edasi anda vo\u0303i koos esitada. Suurimaks katsumuseks vo\u0303ib osutuda hoopis tasakaalu leidmine loominguliste ja muude, argisemate tegevuste vahel. Sest sedalaadi loome eeldab mitmete tingimuste kokkulangevust."}, {"text_idx": "#000038", "text": "Virge: Kunstio\u0303pinguid alustasin tekstiilidisainist, mida ta\u0308iendasid klassikaline joonistamine ja maalimine. O\u0303pingud Kunstiakadeemias panid mind ma\u0308rkama tekstuure ja materjale, hindama ha\u0308id ka\u0308elisi oskusi. Taipeis o\u0303ppisin juurde kaasaegseid tus\u030cimaalitehnikaid. Ko\u0303ik see kokku on andnud mulle palju loomingulist vabadust ja julgust eksperimenteerida."}, {"text_idx": "#000039", "text": "Kumb on enne \u2013 kas muusika vo\u0303i visuaalid?\nSander: V4R1 puhul vist ikkagi muusika."}, {"text_idx": "#000040", "text": "Teie kodulehel on kirjas: \u201cV4R1 observes and explores layers and textures in time and space\u201d. Mida see ta\u0308hendab? Kirjeldage palun muusikalist ja visuaalset seisundit, mida loote.\nSander: U\u0308ks ma\u0308rkso\u0303na, mida me tagasisides korduvalt kuulnud oleme, on \u201chu\u0308pnootiline\u201d. Keskendumine ja pikema protsessi ja\u0308lgimine on meie jaoks oluline."}, {"text_idx": "#000042", "text": "Ra\u0308a\u0308kides veel V4R1 tegemistest, siis na\u0308iteks osalesite sellel aastal New York Fashion Weekil, luues soundtrack\u2019i moekollektsioonile. Mis bra\u0308ndiga koosto\u0308o\u0308d tegite?\nSander: New Yorki moena\u0308dalal oli mul vo\u0303imalus luua muusika disainer Kadri Klampe bra\u0308ndi Yufash kollektsioonile. Kadri on va\u0308ga tugeva visiooni ja hea tunnetusega looja. Ta teab va\u0308ga ta\u0308pselt, mida ta teeb ja mida teistelt ootab. Samuti on ta va\u0308ga keskkonnateadlik, mis on moeto\u0308o\u0308stuses va\u0308ga to\u0303sine ja oluline teema."}, {"text_idx": "#000043", "text": "Kuidas teie koosto\u0308o\u0308 alguse sai?\nSander: Meie eelmine koosto\u0308o\u0308 leidis aset Muuseumio\u0308o\u0308 raames ERMis toimunud moeetendusel, mille visuaalse tiimiga oli seotud ka Virge. Ma hindan va\u0308ga koosto\u0308o\u0308d inimestega, kellega on tekkinud loominguline usaldus."}, {"text_idx": "#000045", "text": "Sander: Tulevikku on raske ennustada, aga ja\u0308tkan kindlasti muusika ja helide vallas toimetamisega. Loodetavasti materialiseerub veel mitmeid muusikalisi va\u0308ljundeid ja loomingulisi koosto\u0308id.\nVirge: Va\u0308ga kaugeleulatuvaid plaane ma teha ei soovi. Kui tekib vo\u0303imalus na\u0308itusteks vo\u0303i esinemisteks, siis muidugi ro\u0303o\u0303mustan."}, {"text_idx": "#000049", "text": "Sandra to\u0303i Ha\u0308ppeningi muusika soovist levitada head biiti ja ra\u0308a\u0308kida va\u0308a\u0308rt helikunstist ning artistidest. Lisaks muusikast laetud kirjaso\u0303nale su\u0308nnivad tema eestvedamisel fotomaterjalid intervjuudele ja muud po\u0303nevat."}]